Talle boerbokke raakgery
Inspekteurs van die Dierebeskermingsverenging (DBV) het Dinsdagoggend na Eikenhof gejaag, nadat talle boerbokke raakgery is.
Die Meyerton-brandweer het inspekteurs omstreeks 05:20 na die toneel ontbied. Die bokke is vermoedelik gesteel en deur die boewe oor die pad gejaag.
Daar het talle bokke in die pad gelê en daar was 'n paar wat langs die pad gestaan het. Daar is 30 bokke wat lewe en is aan hulle eienaar terugbesorg. Sowat 21 bokke is doodgery en 14 moes die inspekteurs van kant maak.